### Mediayhteydet:

### Puk Bering

Honeywell Industrial Safety

+46 (0)706 035 135

### Puk.Bering@Honeywell.com

**HONEYWELL ESITTELEE KELAUTUVAN MILLER DURASEAL -TURVATARRAIMEN ANKARIIN YMPÄRISTÖIHIN: ÖLJY-, KAASU-, KAIVOS- JA PETROKEMIANTEOLLISUUTEEN**

**ROISSY, Ranska, 10. tammikuu 2017 —** Honeywell **(NYSE: HON)** on tuonut markkinoille kelautuvan Miller® DuraSeal™ -turvatarraimen, joka on suunniteltu parantamaan luotettavuutta ja turvallisuutta ankarimmissakin ympäristöissä, kuten rannikolla sijaitsevissa tuulienergialaitoksissa, öljy- ja kaasuteollisuudessa rannikolla ja kuivalla maalla sekä kaivos- ja petrokemianteollisuudessa.

 DuraSeal SRL -turvatarraimessa on patentointia odottava, alan parhaan luokituksen, IP69K-sertifioinnin, saanut tiivistysmenetelmä, joka estää epäpuhtauksien pääsyn mekanismiin ja varmistaa, etteivät kelautuvan turvatarraimen jarrujärjestelmä, jousimekanismi ja laakerit koskaan altistu roskille, vedelle tai kemikaaleille.

Tuotteessa on myös monia muita edistyksellisiä, käytännöllisiä ominaisuuksia. Jarrujärjestelmä on suunniteltu kestämään useita pudotuksia. Miller-turvavaijerin pikavaihto on Miller DuraSeal -turvatarraimen ominaisuus, jonka avulla pätevä henkilöstö pystyy vaihtamaan turvavaijerin käyttöpaikassa. Putoamistapauksessa tai kuormituksenilmaisimen aktivoituessa turvavaijeri voidaan vaihtaa käyttöpaikassa nopeasti ja helposti. Laite on helppo asentaa ja kuljettaa – ja turvavaijerin nopea, kustannustehokas vaihto käyttöpaikassa on mahdollista. Koska DuraSeal on suunniteltu jopa 30 % kevyemmäksi kuin kilpailevat tiivistetyt kelautuvat turvatarraimet, se vähentää käyttäjän väsymistä ja lisää tuottavuutta. Kuormakapasiteetiltaan 140 kg:n DuraSeal tarjoaa suojaa laajemmalle työntekijäjoukolle, joka joutuu usein käsittelemään raskaita kuormia. DuraSeal ei edellytä vuosittaista avaamista tarkastuksen yhteydessä, joten tuote pysyy käyttöpaikassa kauemmin ja lisää työntekijöiden turvallisuutta.

"Honeywell havaitsi markkinaraon todella kestävälle kelautuvalle turvatarraimelle, joka kestää rannikon öljy-, kaasu- ja tuulivoimaloiden ankarat olosuhteet ja on luotettavasti pitkäikäinen", toteaa Corentin Barbieux, tuotepäällikkö, Honeywell Industrial Safety EMEA.

"Kuten jo sen nimi vihjaa, DuraSeal on tositoimissa erittäin kestävä. Lisäksi turvatarraimen hermeettinen tiivisteteknologia suojaa sitä roskilta, vedeltä ja kemikaaleilta. Tuote toimii erittäin hyvin haastavissa olosuhteissa, mikä parantaa työntekijöiden turvallisuutta käyttöpaikassa."

Lisätietoja Honeywell Industrial Safety -yrityksestä ja sen tuotteista ja palveluista on osoitteessa [http://www.honeywellsafety.com](http://www.honeywellsafety.com/).

Honeywell Industrial Safety (HIS), joka on osa Honeywell Safety and Productivity Solutionsia, auttaa organisaatioita hallitsemaan työpaikan turvallisuutta. HIS tarjoaa markkinoiden kattavimman valikoiman työturvallisuustuotteita: silmiä, korvia ja päätä suojaavia henkilökohtaisia turvavarusteita, putoamisenestovaljaita, hengityssuojaimia, ohjelmistoja, ensivaiheen pelastustyöntekijöiden varusteita sekä myrkyllisten ja palavien kaasujen valvontalaitteita. Nämä kaikki suojaavat työntekijöiden henkeä, missä tahansa he altistuvatkin riskille — ja samalla ne turvaavat myös yhtiöiden toiminnan. Honeywell Industrial Safety vie turvallisuuden seuraavalle tasolle siirtymällä yksittäisratkaisuista yhdistettyihin ratkaisuihin. Olipa kyseessä kaasunmittauksessa päälle puettavat valvontalaitteet ja henkilökohtaiset turvavarusteet tai kannettavat ja kiinteät laitteet, tuotteemme auttavat asiakkaitamme yhdistetyn, reaaliaikaisen turvallisuustiedon ansiosta vastaamaan turvallisuusuhkiin, hallitsemaan liiketoimintaansa ja parantamaan tuottavuuttaan. HIS auttaa asiakkaita tekemään entistä parempia päätöksiä yhdistämällä asiakkaiden toimintojen anturit, jolloin saadaan reaaliaikainen ja tarkka kuva turvallisuudesta koko ajan.

Honeywell ([www.honeywell.com](http://www.honeywell.com/)) on Fortune 100 -ryhmään kuuluva monipuolisten teknisten innovaatioiden kehittäjä ja valmistuksen markkinajohtaja, joka palvelee kaikkialla maailmassa toimivia asiakkaitaan erilaisilla ilmailu- ja avaruusalan tuotteilla ja palveluilla. Lisäksi toimitamme valvontajärjestelmiä rakennuksiin, koteihin ja teollisuuteen. Valmistamme myös turboahtimia ja suorituskykyä edistäviä materiaaleja. Lisätietoja Honeywellista ja yhtiön tuotteista on osoitteessa [www.honeywell.com/newsroom](http://www.honeywell.com/newsroom).